Дида лъалел 1957-1958 соназги Алмахъалда Акташалда бараб электростанция бук1ана х1алт1улеб, гьелда бук1ана немецкий генератор. Рук1инч1о резеткаби, выключателал: лам-почка квералъ кьурулаан канлъи бакизе-свинабизе ккани. Росуго гвангъун бук1унаан, бакълъодецин бук1ана ток бачун. Цеве г1урусав вук1ун вуго генератор х1алт1изабулев электриклъун. Дида лъалеб мехалъ рук1ана гьенир Сахрудинов Расул ва Мух1а-мадханов Х1избола. Ахчадалда бук1ана бан г1ага-шагарго 20 метра борхалъи бугеб плотина. Гьенисан бук1ана бачун рахъ (водовод) доб генераторалде. Гьеб генераторалда т1ад бан бук1ана рукъ (нахъа гьобо бук1араб бак1). Ц1адал ран, лъин бач1ун рахъ биххидал, т1олго росу къват1ибе бахъунан рахъ къач1азе. Доб мехалъ лъин ххазе лъалаан лъималазда, г1олохъабазда, плотинаялъ сверизабун бук1ана к1удияб х1ор. Мах1ачхъалаялде ц1ал- дезе аралъуб дида гурони к1веч1о студентазда гъорлъ лъин ххаялъе норма т1обазабизе